Kür HK (kişilər)

"Kür" Həndbol Klubu – Azərbaycanın Mingəçevir şəhərini təmsil edən kişi həndbol klubu. Ev oyunlarını "Kür" Olimpiya Tədris-İdman Mərkəzində keçirir. Klubun forma rəngləri qırmızı və qaradır.

 Tarixi 
"Kür" klubu 2022-ci ildə yaranmışdır. Klub 2024 və 2025-ci illərdə Azərbaycan çempionu olmuşdur. 2025-ci ildə Azərbaycan Kubokunun finalında "Bakı" klubunu 20:19 hesabı ilə məğlub edərək kubokun qalibi olmuşdur.

 Avrokuboklarda 
"Kür" 2023/24 mövsümündə EHF Avropa Kubokunun ikinci mərhələsində Xorvatiyanın "MRK Sesvete" klubuna hər iki oyunda uduzaraq (15:30, 24:34) mübarizəni dayandırmışdır. 2024/25 mövsümündə EHF Avropa Kubokunun ikinci mərhələsində Kiprin "Parnassos Strovolou" klubunu hər iki oyunda (35:31, 32:29) məğlub etmiş və Azərbaycanın avrokuboklarda üçüncü mərhələyə adlayan ilk kişi həndbol klubu olmuşdur. Üçüncü mərhələdə İslandiyanın "Haukar" klubuna hər iki oyunda (25:30, 27:38) məğlub olmuşdur. 2025/26 mövsümündə EHF Avropa Kubokunun ikinci mərhələsində Macarıstanın "Balatonfüredi" klubu ilə qarşılaşmış, birinci oyunda 19:42, ikinci oyunda 20:39 hesabı ilə uduzaraq mübarizəni erkən dayandırmışdır.

 Uğurları 
 Azərbaycan çempionatı
 Qalib (2) — 2023/2024, 2024/2025
 Azərbaycan Kuboku
 Qalib (1) — 2024/2025

 İstinadlar 

Kateqoriya:Azərbaycan həndbol klubları
Kateqoriya:Mingəçevirdə idman